
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1351 

2 Σεπτεμβρίου 2004 


ΑΠΟΦΑΣΕΙ Σ 

Αριθ. 11577 

Τροποποίηση του Ο.Ε.Υ. του Δήμου Λευκώνα Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12τουΝ. 1188/1981 «περίκυ- 
ρώσεως του κωδικός, περί καταστάσεως προσωπικού ορ¬ 
γανισμών Τοπικής Αυτοδιοίκησης» όπως αντικαταστάθηκε 
με τις διατάξεις του άρθρου 8 παρ. 5 του Ν.2307/1995. 

2. Τις διατάξεις των άρθρων 34, 35, και 36 του Ν.2190/ 
1994 (ΦΕΚ 28/Α/3.3.1994) «Σύσταση ανεξάρτητης αρχής 
για την επιλογή προσωπικού και ρύθμιση θεμάτων Διοίκη¬ 
σης» του Π.Δ. 37α/1987, τις διατάξεις του Π.Δ. 22/1999 
και του Π. Δ/τος 50/2001. 

3. Τις διατάξεις των άρθρων 11 και 18του Ν. 2539/1997 
«Συγκρότηση της Πρωτοβάθμιας Τοπικής Αυτοδιοίκη¬ 
σης». 

4. Τις διατάξεις του Ν. 2503/1997 «Διοίκηση - οργάνωση 
- στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

5. Την υπ’ αριθ. 550/1/7.10.1992 εγκύκλιο της Γραμμα¬ 
τείας του Υπουργικού Συμβουλίου «Έλεγχος δαπανών 
που προκαλούν οι κανονιστικές διοικητικές πράξεις». 

6. Την υπ’ αριθμ. 5631/26.7.2000 (ΦΕΚ 1339/β/2000) 
απόφασή μας Ορισμός εισηγητών και μεταβίβαση εξου¬ 
σίας υπογραφής «Με εντολή Γενικού γραμματέα». 

7. Τον Ο.Ε.Υ. του Δήμου Λευκώνα που εγκρίθηκε με την 
3257/17.3.1999 απόφασή μας και δημοσιεύθηκε στο ΦΕΚ 
389/15.4.1999 τ.Β'. 

8. Την υπ’ αριθμ. 66/2004 νομοτύπως ληφθείσα απόφα¬ 
ση του Δημοτικού Συμβουλίου Λευκώνα, που αναφέρεται 
στην τροποποίηση του Οργανισμού Εσωτερικής Υπηρε¬ 
σίας του Δήμου Λευκώνα. 

9. Το υπ’ αριθμ. 15/2/22.6.2004 πρακτικό του Υπηρεσια¬ 
κού Συμβουλίου που γνωμοδοτεί υπέρ της τροποποίησης 
του Ο.Ε.Υ. του Δήμου Λευκώνα, αποφασίζουμε: 

Διαπιστώνουμε ότι με την υπ’ αριθ. 66/2004 απόφαση 
του Δημοτικού Συμβουλίου Λευκώνα και ύστερα από τη 
γνώμη του οικείου Υπηρεσιακού Συμβουλίου, τροποποιεί¬ 
ται ο Οργανισμός Εσωτερικής Υπηρεσίας του Δήμου 
ώστε εφεξής να ισχύει όπως παρακάτω: 


Α.-Το άρθρο 1 «Διάρθρωση Υπηρεσιών» αντικαθίσταται 
ως εξής: 

Οι δραστηριότητες των υπηρεσιών του Δήμου κατανέ- 
μονται στις εξής διοικητικές ενότητες: 

1) Γ ραφείο Γ ραμματειακής Υποστήριξης Αιρετών Οργά¬ 
νων. 

2) Γραφείο Προγραμματισμού και Ανάπτυξης. 

3) Γ ραφείο Ειδικών Συμβούλων - Συνεργατών - Επιστη¬ 
μονικών Συνεργατών. 

4) Αυτοτελές γραφείο υπαγόμενο απ’ ευθείας στο Δή¬ 
μαρχο με την επωνυμία «Κέντρο Εξυπηρέτησης Πολιτών» 

5) Γ ραφείο Δημοτικής Αστυνομίας. 

6) Γ ραφείο Πρόνοιας και Κοινωνικής Μέριμνας. 

7) Τμήμα Διοικητικών Υπηρεσιών. 

8) Τμήμα Οικονομικών Υπηρεσιών και Ταμειακής Υπη¬ 
ρεσίας. 

9) Τμήμα Τεχνικών Υπηρεσιών και Περιβάλλοντος. 

Β.- Καταργείται η παράγραφος Δ. «Οργάνωση, Μηχα¬ 
νοργάνωση, Ανάπτυξη Ανθρώπινου Δυναμικού, Πληρο¬ 
φορική» του άρθρου 3. 

Γ.- Δημιουργείται νέο άρθρο με τίτλο «ΚΕΝΤΡΟ ΕΞΥ¬ 
ΠΗΡΕΤΗΣΗΣ ΠΟΛΙΤΩΝ» 

Οι αρμοδιότητες του «Κέντρου Εξυπηρέτησης Πολι¬ 
τών» καθορίζονται ως εξής: 

Αποστολή του Κέντρου είναι η παροχή διοικητικών πλη¬ 
ροφοριών και η διεκπεραίωση των υποθέσεων των πολι¬ 
τών από την υποβολή της αίτησης μέχρι την έκδοση της 
τελικής πράξης σε συνεργασία με τις καθ’ ύλη αρμόδιες 
υπηρεσίες. 

Ειδικότερα το Κ.Ε.Π.: 

• Ενημερώνει και πληροφορεί τους πολίτες για τις 
ενέργειες που απαιτούνται για τη διεκπεραίωση διοικητι¬ 
κών υποθέσεων. 

• Παραλαμβάνει αιτήσεις πολιτών για τη διεκπεραίωση 
υποθέσεωντους από τις υπηρεσίες του Δημοσίου, τα στοι¬ 
χεία των οποίων καταχωρεί σε ειδικό πρωτόκολλο. Διαθέ¬ 
τει για διευκόλυνσή τους έντυπα αιτήσεων κατά το άρθρο 
3 παρ. 3 του Κώδικα Διοικητικής Διαδικασίας (Ν. 2690/ 
1999), όπως αυτό ισχύει με τις τροποποιήσεις αυτού. 

• Ελέγχει την πληρότητα των αιτήσεων των πολιτών και 
σε περίπτωση που για τη διεκπεραίωση της υπόθεσης 
απαιτούνται δικαιολογητικά, που δεν υποβάλλονται μαζί 
με την αίτηση, το Κ.Ε.Π. τα αναζητά και τα παραλαμβάνει 

με οποιονδήποτε πρόσφορο τρόπο από τις αρμόδιες υπη¬ 
ρεσίες μετά από σχετική εξουσιοδότηση των πολιτών. 

• Διαβιβάζει πλήρεις του φακέλους των υποθέσεων των 
πολιτών, στην αρμόδια για τη διεκπεραίωσή τους υπηρε¬ 
σία, με οποιονδήποτε πρόσφορο τρόπο. Το τελικό έγγρα¬ 
φο αποστέλλεται από την αρμόδια υπηρεσία και πάλι στο 
Κ. Ε. Π. υποβολής αρχικής αίτησης από το οποίο το παρα- 
λαμβάνει ο πολίτης ή του αποστέλλεται από το Κ. Ε. Π. στη 
διεύθυνση που έχει δηλωθεί με συστημένη επιστολή και με 
αντικαταβολή. 

Επί πλέον το Κ.Ε.Π. παρέχει τις εξής υπηρεσίες: 

• Επικύρωση διοικητικών εγγράφων. 

• Θεώρηση γνησίου υπογραφής. 

• Χορήγηση παραβολών, κινητών επισήμων και υπευ¬ 
θύνων δηλώσεων. 

• Χορήγηση του αποδεικτικού φορολογικής ενημερό¬ 
τητας μέσω ηλεκτρονικής διασύνδεσης με το σύστημα 
ΤΑΧΙ3. 

Επίσης το Κ.Ε.Π. αναλαμβάνει την διεκπεραίωση όλων 
των υπηρεσιών που καθορίζονται εκάστοτε από τη αντί¬ 
στοιχη νομοθεσία και τις υπουργικές εγκυκλίους ανάθε¬ 
σης αρμοδιοτήτων στα Κέντρα Εξυπηρέτησης Πολιτών. 

Δ.- Δημιουργείται νέο άρθρο με τίτλο «ΓΡΑΦΕΙΟ ΔΗ¬ 
ΜΟΤΙΚΗΣ ΑΣΤΥΝΟΜΙΑΣ». 

Οι αρμοδιότητες του «Γραφείου Δημοτικής Αστυνο¬ 
μίας» καθορίζονται ως εξής: 

Προστασία περιβάλλοντος, δόμησης και κυκλοφορίας 

• Έλεγχος της τήρησης των διατάξεων που αφορούν 
την καθαριότητα, την κυκλοφορία και στάθμευση των 
οχημάτων, την οικοδόμηση, την ύδρευση, την άρδευση, 
την αποχέτευση, την ηχορύπανση, τη ρύπανση των θα¬ 
λασσών από πηγές ξηράς, την προστασία των επίγειων 
και υπόγειων υδάτινων αποθεμάτων και την προστασία 
του περιβάλλοντος. 

• Έλεγχος για την εφαρμογή των διατάξεων για την κοι¬ 
νή ησυχία, την καθαριότητα και αισθητική των πόλεων, ευ- 
κοσμία και ευταξία. 

• Έλεγχος της τήρησης των διατάξεων που αφορούν 
τη στάθμευση των οχημάτων. 

• Έλεγχος της τήρησης των διατάξεων που αφορούν 
τη σήμανση των εργασιών που εκτελούνται στις οδούς. 

• Έλεγχος της τήρησης των διατάξεων που αφορούν 
τη ρύθμιση της κυκλοφορίας με υποδείξεις και σήματα 
των τροχονόμων. 

• Έλεγχος της τήρησης των διατάξεων που αφορούν 
τις εκπομπές ρύπων, θορύβων κλπ από οχήματα. 

• Έλεγχος της τήρησης των διατάξεων που αφορούν 
τις υποχρεώσεις αυτών που εκτελούν έργα και εναποθέ¬ 
τουν υλικά και εργαλεία στις οδούς, στο δημοτικό δίκτυο. 

• Έλεγχος της τήρησης των διατάξεων του Γενικού Οι¬ 
κοδομικού Κανονισμού και των διατάξεων για τις επικίν¬ 
δυνες οικοδομές. 

• Έλεγχος της τήρησης των διατάξεων για την επίβλε¬ 
ψη εφαρμογής διακοπής εργασιών λόγω έλλειψης μέ¬ 
τρων ασφαλείας και υγιεινής. 

• Αφαίρεση άδειας οικοδομής για ασφαλιστικές εισφο¬ 
ρές. 

• Προστασία σπηλαίων. 

• Έλεγχος της τήρησης των διατάξεων που αφορούν 
την αλιεία στα εσωτερικά ύδατα (λιμνοθάλασσες, λίμνες, 
ιχθυοτροφεία, ποταμοί). 

• Εφαρμογή και τήρηση των διατάξεων που αφορούν 
τους χώρους εγκατάστασης πλανόδιων νομάδων. 


• Έλεγχος της τήρησης των διατάξεων που αφορούν 
τις κάθε είδους κανονιστικές αποφάσεις που εκδίδει το 
Δημοτικό Συμβούλιο για θέματα που αφορούν την προ¬ 
στασία του περιβάλλοντος, της δόμησης και της κυκλο¬ 
φορίας, καθώς και την επιβολή των πάσης φύσεως προ¬ 
στίμων που καθορίζονται με τις κανονιστικές αποφάσεις. 

• Έλεγχος της τήρησης των διατάξεων για την προ¬ 
στασία του αστικού και περιαστικού πράσινου. 

Ως προς τον ειδικότερο τρόπο άσκησης αρμοδιοτήτων 
ρυθμίζονται τα εξής επί μέρους θέματα: 

α) Ο έλεγχος για την καθαριότητα, εκτείνεται σε όλους 
τους δημόσιους, δημοτικούς και κοινόχρηστους χώρους 
και σε τόπους αγοράς. 

Γιατην άσκηση της αρμοδιότητας αυτής εφαρμόζονται 
οι διατάξεις του Ν. Δ. 805/1971 και του άρθρου 26παρ. 1 
του Ν. 1080/1980. 

β) Ο έλεγχος για τη στάθμευση των πάσης φύσεως οχη¬ 
μάτων εκτείνεται τόσο στους χώρους ελεγχόμενης στάθ¬ 
μευσης όσο και σε χώρους εκτός αυτών. 

Γ ιατην άσκηση της αρμοδιότητας αυτής εφαρμόζονται 
οι διατάξεις του άρθρου 26 παρ. 1 του Ν. 1080/1980 και 
των άρθρων 104 και 105 του Ν. 2696/1999. 

γ) Για τον έλεγχο της οικοδόμησης το προσωπικό της 
Δημοτικής Αστυνομίας δικαιούται να εισέρχεται σε αυ¬ 
λές, σε ανεγειρόμενες οικοδομές και πάσης φύσεως κτί- 
σματα, σύμφωνα με τις ισχύουσες διατάξεις και να ελέγ¬ 
χει την ύπαρξη άδειας οικοδόμησης σε ισχύ, την αναγρα¬ 
φή του αριθμού της, την τήρηση των όρων της καθώς και 
την ύπαρξη και τήρηση των όρων κάθε άλλης σχετικής 
άδειας. 

δ) Ο έλεγχος της αποχέτευσης περιλαμβάνει καιτηνπα- 
ρεμπόδιση ή δόμηση της φυσικής ροής των χειμάρρων, 
τον έλεγχο των νερών που χύνονται στους χείμαρρους και 
ποταμούς για να μη περιέχουν λύματα βιομηχανικών ή 
βιοτεχνικών επιχειρήσεων ή οικιών, τον έλεγχο για παρά¬ 
νομες συνδέσεις ακινήτων με υδροφόρους αγωγούς ή 
αγωγούς ων ακάθαρτων ή βρόχινων νερών ως και παρά¬ 
νομες επεκτάσεις των αγωγών αυτών. 

Για τον έλεγχο αυτό το προσωπικό της Δημοτικής Αστυ¬ 
νομίας δικαιούται να εισέρχεται σε αυλές και οικήματα 
πάσης φύσεως, σύμφωνα με τις ισχύουσες διατάξεις. 

ε) Ο έλεγχος για τη μόλυνση του περιβάλλοντος εκτεί¬ 
νεται σε κάθε πηγή και αιτία παροδική ή μόνιμη που προ- 
καλεί ρύπανση ή μόλυνση στο φυσικό περιβάλλον (γη, αέ¬ 
ρα, ποτάμια, λίμνες, θάλασσας κλπ). Στον έλεγχο υπόκει- 
νται και οι εστίες καύσεως πάσης φύσεως κτιρίων (οικίες, 
ξενοδοχεία, καταστήματα, νοσοκομεία, βιοτεχνίες, βιο¬ 
μηχανίες κλπ) ως και η ηχορύπανση. 

Ο έλεγχος για τη μόλυνση του περιβάλλοντος περιλαμ¬ 
βάνει και τη ρύπανση από οσμές, από εγκατάλειψη στερε¬ 
ών αντικειμένων ή υπολειμμάτων σε δημόσιους και ιδιωτι¬ 
κούς χώρους, που δημιουργούνται από κάθε είδους δρα¬ 
στηριότητα. 

στ) Η προστασία του υπόγειου υδατικού δυναμικού πε¬ 
ριλαμβάνει και τον έλεγχο για την πρόληψη παράνομου 
ανοίγματος πηγαδιών και εκτέλεση γεωτρήσεων, τον 
έλεγχο της υπεράντλησης που δημιουργεί κινδύνους 
εξάντλησης και ελάττωσης του υπόγειου υδατικού δυνα¬ 
μικού, τον έλεγχο της παράνομης πώλησης, διάθεσης, 
μεταφοράς ή αλλαγής χρήσεώς των, την προστασία από 
τη ρύπανση και μόλυνση τόσο των υπόγειων όσο και των 
επιφανειακών νερών. 

ζ) Ο έλεγχος των σταυλικών πνηνοκτηνοτρφικών εγκα¬ 
ταστάσεων και επιχειρήσεων περιλαμβάνει την απόρριψη 
των αποβλήτων, τον τρόπο υδροδότησης, την κατάληψη 
χώρων και την αυθαίρετη βόσκηση των ζώων. Ο έλεγχος 
για τη μόλυνση του περιβάλλοντος εκτείνεται σε κάθε πη¬ 
γή και αιτία παροδική ή μόνιμη που προκαλεί ρύπανση ή 
μόλυνση στο φυσικό περιβάλλον. 

Επιτηδεύματα και Επαγγέλματα 

• Έλεγχος της τήρησης των διατάξεων που αφορούν 
τη λειτουργία των πόσης φύσεως επιτηδευμάτων και 
επαγγελμάτων. 

• Έλεγχος της τήρησης των διατάξεων που αφορούν 
τη λειτουργία των εμποροπανηγύρεων. 

• Έλεγχος της τήρησης των διατάξεων που αφορούν 
τη λειτουργία δημοτικών εργαστηρίων και τον έλεγχο των 
υγρών, στερεών και αέριων αποβλήτων, της ρύπανσης 
των υδάτων και της θάλασσας. 

• Έλεγχος της τήρησης των διατάξεων που αφορούν 
τη λειτουργία όλων των καταστημάτων και επιχειρήσεων, 
των οποίων οι όροι λειτουργίας καθορίζονται από υγειο¬ 
νομικές διατάξεις. 

• Έλεγχος της τήρησης των διατάξεων που αφορούν 
τη δραστηριότητα γενικά των μικροπωλητών και τη λει¬ 
τουργία κυλικείων σε κοινόχρηστους χώρους (άλση, κή¬ 
πους κλπ). 

• Έλεγχος της τήρησης των διατάξεων που αφορούν 
την εγκατάσταση και λειτουργία θεάτρων, κινηματογρά¬ 
φων και παρεμφερών επιχειρήσεων, που προβλέπονται 
από τους Α. Ν. 445/1937 και 446/1937. 

• Έλεγχος της τήρησης των διατάξεων που αφορούν 
τη λειτουργία μουσικής σε δημόσια κέντρα, ύστερα από 
σχετική άδεια που προβλέπεται από αστυνομικές διατά¬ 
ξεις και χορηγούνται σύμφωνα με την Α5/3010/1985 υγει¬ 
ονομική διάταξη. 

• Έλεγχος της τήρησης των διατάξεων που αφορούν 
την εγκατάσταση και λειτουργία ψυχαγωγικών παιδιών, 
που προβλέπονται από αστυνομικές διατάξεις και δεν 
υπάγονται στις διατάξεις του Ν. 2000/1991. 

• Έλεγχος της τήρησης των διατάξεων που αφορούν 
τη λειτουργία των καταστημάτων και επιχειρήσεων υγειο¬ 
νομικού ενδιαφέροντος, θεάτρων, κινηματογράφων, ψυ¬ 
χαγωγικών παιδιών, εκμίσθωσης μοτοποδηλάτων. 

• Έλεγχος της τήρησης των διατάξεων για το ωράριο 
λειτουργίας των κέντρων διασκέδασης και των συναφών 
καταστημάτων, καθώς και των εμπορικών καταστημάτων. 

• Επιθεώρηση αμαξωμάτων κοντινών ως προς την εμ¬ 
φάνισή τους. 

• Έλεγχος επιχειρήσεων τουριστικού ενδιαφέροντος 
σχετικά με την εφαρμογή της τουριστικής νομοθεσίας 
(βεβαίωση παραβάσεων, εκτέλεση διοικητικών κυρώ¬ 
σεων κλπ). 

• Έλεγχος της τήρησης των διατάξεων που αφορούν 
την κατάληψη κοινόχρηστων χώρων. 

• Έλεγχος της τήρησης των διατάξεων που αφορούν 
το υπαίθριο εμπόριο και τις λαϊκές αγορές. 

• Θεώρηση των τιμοκαταλόγων των δωματίων των ξε¬ 
νοδοχειακών επιχειρήσεων και καταλυμάτων στις περι¬ 
πτώσεις που αυτές λειτουργούν σε νομούς ή νησιά που 
δεν εδρεύουν υπηρεσίες του Ε.Ο.Τ. 

Αγροφυλακή και φύλαξη δημοτικής περιουσίας 

α) Ασκεί τις αρμοδιότητες της Αγροφυλακής σε τοπικό 
επίπεδο, όπως αυτές ορίζονται από τις διατάξεις του Ν. 
3030/1954 «Περί Αγροφυλακής», όπως αυτό έχει συ¬ 
μπληρωθεί και τροποποιηθεί μεταγενέστερα και ιδίως: 


Φρούρηση των αγροτικών κτημάτων για την πρόληψη 
της κλοπής, της φθοράς και άλλων αδικημάτων. 

Η προανάκριση για τα παραπάνω αδικήματα και η δίω¬ 
ξη και η εκδίκαση όσων διώκονται σε βαθμό πταίσματος 
κατά τους ορισμούς του ανωτέρω νόμου. 

Η αστυνομία για τα αρδευτικά ύδατα, σύμφωνα με τον 
ανωτέρω νόμο και τις λοιπές συναφείς διατάξεις. 

Οι αρμοδιότητες της αγροφυλακής εκτείνονται στη 
αγροτική έκταση, αναφέρονται στα αγροτικά κτήματα, τα 
ακίνητα και κινητά τα χρησιμοποιούμενα για αγροτικές ή 
κτηνοτροφικές εργασίες ή σχετιζόμενα με τέτοιες εργα¬ 
σίες, όπως αυτά αναφέρονται ειδικότερα στον ως άνω νό¬ 
μο και τις λοιπές σχετικές διατάξεις. 

β) Βεβαίωση μόνιμης κατοικίας για μεταδημότευση. 

γ) Φύλαξη των δημοτικών εγκαταστάσεων και της δη¬ 
μοτικής περιουσίας. 

Ε.- Δημιουργείται νέο άρθρο με τίτλο «ΓΡΑΦΕΙΟ ΠΡΟ¬ 
ΝΟΙΑΣ ΚΑΙ ΚΟΙΝΩΝΙΚΗΣ ΜΕΡΙΜΝΑΣ». 

Οι αρμοδιότητες του «Γραφείου Πρόνοιας και Κοινωνι¬ 
κής Μέριμνας» καθορίζονται ως εξής: 

• Καταγραφή των κοινωνικών προβλημάτων και απο- 
γραφή των ευπαθών και περιθωριοποιημένων ομάδων 
του πληθυσμού (Α.Μ.Ε.Α., μονογονικές οικογένειες, μο¬ 
ναχικά και ανήμπορα άτομα, πρόσφυγες, παλιννοστού- 
ντες). 

• Ποιοτική αναβάθμιση της φροντίδας ηλικιωμένων και 
ανήμπορων ατόμων με την παροχή κατ’ οίκον υπηρεσιών 
κοινωνικού και νοσηλευτικού χαρακτήρα και οικογενεια¬ 
κής φροντίδας. Τήρηση αρχείου περιθαλπομένων και πε¬ 
ριστατικών. 

• Υποστήριξη των δομών κοινωνικής πρόνοιας του Δή¬ 
μου (Κ.Α.Π.Η., Παιδικοί Σταθμοί) με ενημέρωση των με¬ 
λών, του προσωπικού, των φίλο ξένο υμένων παιδιών και 
των γονέων σε θέματα κοινωνικού χαρακτήρα και ιατρι¬ 
κής και νοσηλευτικής πρόληψης ασθενειών και ατυχημά¬ 
των. 

• Παροχή υπηρεσιών ψυχολογικής και κοινωνικής υπο¬ 
στήριξης σε συνεργασία με αρμόδιους εθνικούς και νο¬ 
μαρχιακούς θεσμούς κοινωνικού χαρακτήρα. 

• Σύνταξη και υλοποίηση προγραμμάτων επανένταξης 
εξαρτημένων ατόμων και κοινωνικά αποκλεισμένων πλη- 
θυσμιακών ομάδων. 

• Σύνταξη και υλοποίηση προγραμμάτων ισότητας δύο 
φύλων, καταπολέμησης του ρατσισμού και της ξενοφο¬ 
βίας και επαγγελματικής αποκατάστασης ατόμων με ειδι¬ 
κές ανάγκες και ειδικά κοινωνικά προβλήματα. 

• Σύνταξη και υλοποίηση προγραμμάτων στήριξης ερ¬ 
γαζομένων γυναικών και μονογονικών και πολύτεκνων οι¬ 
κογενειών. 

• Συνεργασία με αρμόδιους φορείς περίθαλψης, 
ασφάλισης και κοινωνικής προστασίας για την υποστήρι¬ 
ξη ατόμων και οικογενειών που αντιμετωπίζουν ανάλογα 
προβλήματα. 

• Σύνταξη ενημερωτικών φυλλαδίων και προβολή θε¬ 
μάτων ενημέρωσης των πολιτών σε θέματα πρόληψης και 
αντιμετώπισης προβλημάτων υγείας, περιφύλαξη της 
ατομικής υγιεινής και της δημόσιας υγείας από μεταδοτι¬ 
κές ασθένειες, αντιμετώπιση εκτάκτων αναγκών (καύσω¬ 
να, παγετού, κ.λ.π.). 

• Στήριξη της λειτουργίας του δημοτικού ιατρείου και 
αντιμετώπιση εκτάκτων περιστατικών υγείας. 

• Παροχή υπηρεσιών στήριξης του οικογενειακού προ¬ 
γραμματισμού και αντιμετώπισης περιστατικών οικογε¬ 
νειακής βίας. 

• Υλοποίηση προγραμμάτων αντιμετώπισης της ανερ¬ 
γίας και ένταξης ευπαθών ατόμων σε προγράμματα κα¬ 
τάρτισης. 

• Στήριξη της υλοποίησης προγραμμάτων δημιουργίας 
θεσμών αντιμετώπισης κοινωνικού αποκλεισμού, οικογε¬ 
νειακής βίας και επανένταξης εξαρτημένων ατόμων. 

• Κάθε είδους κοινωνικής, νοσηλευτικής και οικογενει¬ 
ακής παροχής και στήριξης που εμπίπτει στην έννοια της 
πρόνοιας και κοινωνικής μέριμνας. 

ΣΤ.- Συμπληρώνεται η 5.3 του άρθρου 5 με τις παρακά¬ 
τω αρμοδιότητες του τμήματος Διοικητικών Υπηρεσιών: 

α) Πολιτογραφήσεις αλλοδαπών με αίτηση και δήλωση 
στα τηρούμενα βιβλία πολιτογραφήσεων. 

β) τη διεκπεραίωση των προβλεπόμενων διαδικασιών 
για την εγγραφή αδήλωτων, την εξακρίβωση της ιθαγέ¬ 
νειας αυτών, καθώς και τη διόρθωση των κάθε είδους 
εσφαλμένων εγγραφών στα μητρώα αρρένων. 

Ζ.-Αντικαθίσταται στηνπαρ. 5.3του άρθρου 5τροποποι¬ 
είται η αρμοδιότητα που αφορά τη «Τήρηση εκλογικών κα¬ 
ταλόγων, ενημέρωση και έκδοση των σχετικών πιστοποιη¬ 
τικών για την έκδοση εκλογικών καταλόγων» ως εξής: «Τή¬ 
ρηση εκλογικών καταλόγων και φροντίδα για την κατά 
νόμο αναθεώρηση αυτών». 

Η.- Η παράγραφος 5.6 του άρθρου 5 «Λειτουργίες Δια¬ 
χείρισης Θεμάτων Παιδείας - Αθλητισμού» μετονομάζεται 
σε «Λειτουργίες Διαχείρισης Θεμάτων Παιδείας - Αθλητι¬ 
σμού και Πολιτισμού». 

Στη ίδια παράγραφο προστίθενται νέες αρμοδιότητες 
του τμήματος Διοικητικών Υπηρεσιών ως εξής: 

α) σε θέματα πολιτισμού, οι οποίες προβλέπουν: 

1) Καταγραφή της πολιτιστικής κληρονομιάς και υλο¬ 
ποίηση προγραμμάτων διάσωσης, διαφύλαξης και προ¬ 
βολής της. 

2) Σύνταξη και υποβολή προτάσεων και μελετών πολιτι¬ 
στικής ανάπτυξης, εξύψωσης του πνευματικού, μορφωτι¬ 
κού, επιστημονικού, πολιτιστικού και κοινωνικού επιπέ¬ 
δου των κατοικοδημοτών. 

3) Υλοποίηση προγραμμάτων διαπολιτισμικής ευαισθη- 
τοποίησης και αρμονικής ενσωμάτωσης των παλιννο- 
στούντων και των μεταναστών. 

4) Διοικητική υποστήριξη του Πνευματικού Πολιτιστι¬ 
κού Κέντρου του Δήμου 

5) Διοικητική υποστήριξη της λειτουργίαςτης Αίθουσας 
Πολιτιστικών Εκδηλώσεων του Δήμου 

β) σε θέματα λειτουργίας Δημοτικής Βιβλιοθήκης, οι 
οποίες προβλέπουν: 

1) Διοικητική υποστήριξη της λειτουργίας της Δημοτι¬ 
κής Βιβλιοθήκης. 

2) Τήρηση και συνεχής ενημέρωση αρχείων βιβλίων, εγ¬ 
γράφων και λοιπού έντυπου υλικού της Βιβλιοθήκης, κα¬ 
θώς και η δημιουργία ηλεκτρονικού αρχείου. 

3) Τήρηση βιβλίων δανεισμού βιβλίων και λοιπών εντύ¬ 
πων σε αναγνώστες - χρήστες της βιβλιοθήκης 

4) Τήρηση του κανονισμού λειτουργίας της Δημοτικής 
Βιβλιοθήκης. 

5) Υλοποίηση προγραμμάτων ανάπτυξης υλικού, στήρι¬ 
ξης του λογοτεχνικού ενδιαφέροντος των δημοτών, και 
ιδιαίτερα της συγγραφικής δημιουργικότητας των μαθη¬ 
τών. 

Θ.- Στο άρθρο 5 περί αρμοδιοτήτων Διοικητικών Υπηρε¬ 
σιών προστίθεται η κάτωθι νέα παράγραφος: 

Οργάνωση δημοτικών υπηρεσιών και ανάπτυξης αν¬ 
θρωπίνου δυναμικού, με τις εξής αρμοδιότητες: 


1) Υποστήριξη του Δήμου και των θυγατρικών φορέων 
του σε θέματα βελτίωσης της οργάνωσης και των διαδι¬ 
κασιών διοίκησης και λειτουργίας. 

2) Υποστήριξη στην ίδρυση / λειτουργία Νομικών Προ¬ 
σώπων Δημοσίου Δικαίου και Δημοτικών Επιχειρήσεων 

3) Οργάνωση και εκτέλεση προγραμμάτων επιμόρφω¬ 
σης του προσωπικού του Δήμου καθώς και οργάνωση 
προγραμμάτων ενημέρωσης των αιρετών οργάνων 

I.- Η παρ. 5.8 του άρθρου 5 μεταφέρεται ως έχει σε νέο 
άρθρο που αφορά τις αρμοδιότητες του Τμήματος Οικο¬ 
νομικών Υπηρεσιών και ταμειακής Υπηρεσίας και συμπλη¬ 
ρώνεται ως εξής: 

α) Στην παράγραφο 5.8 Α «Προϋπολογισμοί - Απολογι¬ 
σμοί - οικονομική Παρακολούθηση» του άρθρου 5 του 
ισχύοντος Ο.Ε.Υ. προστίθεται η κάτωθι αρμοδιότητα: 

• Η τήρηση, ο έλεγχος και παρακολούθηση κάθε οικο¬ 
νομικών δραστηριοτήτωντου Δήμου και των Νομικών Προ¬ 
σώπων αυτού, και λοιπών υποχρεώσεων που απορρέουν 
από την εφαρμογή των διατάξεων του Διατάγματος περί 
λογιστικού των Ο.Τ.Α., όπως αυτό εκάστοτε ισχύει 

β) Στην παράγραφο 5.8 Ε «Θέματα προσωπικού - Μι¬ 
σθοδοσίας» του άρθρου 5 του ισχύοντος Ο.Ε.Υ. προστί¬ 
θενται οι κάτωθι αρμοδιότητες: 

• Φροντίδα για την ορθή ασφάλιση του προσωπικού 
του Δήμου στους οικείους ασφαλιστικούς φορείς (π.χ. 
ΤΥΔΚΥ, Ι.Κ.Α. ,ΤΣΜΕΔΕ, κ,λ.π.) 

• Παρακολούθηση της απόδοσηςτων ασφαλιστικών ει¬ 
σφορών και κρατήσεων στους ασφαλιστικούς φορείς, τα¬ 
κτοποίηση των ενσήμων των ασφαλισμένων στο I.Κ.Α. 

• Σύνταξη και υποβολή των περιοδικών δηλώσεων 
Ι.Κ.Α. 

• Σύνταξη και υποβολή των κάθε είδους φορολογικών 
δηλώσεων και εξασφάλιση ασφαλιστικής και φορολογι¬ 
κής ενημερότητας του Δήμου σε συνεργασία με τους αρ¬ 
μόδιους φορείς 

γ) Η παράγραφος 5.8 ΣΤ «Διαχείριση Ταμείου» μετονο¬ 
μάζεται σε «Ταμειακή Υπηρεσία» 

ΙΑ.- Οι αρμοδιότητες της παρ. 5.9 του άρθρου 5 του 
ισχύοντος Ο.Ε.Υ. του Δήμου, που τροποποιείται με την 
παρούσα, συμπεριλαμβάνονταν δε στις αρμοδιότητες 
του τμήματος Διοικητικών και Οικονομικών Υπηρεσιών 
και αφορούσαν τη Λειτουργία ειδικής υπηρεσίας (δημοτι¬ 
κή αστυνομία), καταργούνται λόγω της δημιουργίας ορ¬ 
γανικής μονάδας «Γραφείο Δημοτικής Αστυνομίας», 
όπως προαναφέρεται στην παρ. Α. 1 .β) της παρούσης 

ΙΒ.- Στο άρθρο 6 προστίθενται νέοι παράγραφοι που 
αφορούν αρμοδιότητες του τμήματος Τεχνικών Υπηρε¬ 
σιών και Περιβάλλοντος και έχουν ως εξής: 

1) Τεκμηρίωση Τεχνικών και Οικονομικών Στοιχείων των 
έργων 

• Συγκέντρωση υλικού και τήρηση τεχνικού φυσικού 
αρχείου των έργωντου τμήματος σε τρία δευτερεύοντα 
αρχεία, ήτοι α) προγραμματισμένα έργα, β) Έργα υπό 
εκτέλεση, και γ) Αποπερατωθέντα και παραληφθέντα 
έργα. Στο προαναφερόμενο αρχείο περιέχονται πάσης 
φύσης αποφάσεις, έγγραφα, αλληλογραφία, παραστα¬ 
τικά, μελέτες, σχέδια, τοπογραφικά κ.λ.π. που σχετίζο¬ 
νται με το εκάστοτε έργο. 

• Τήρηση πληροφοριακού αρχείου των εκτελεσθέντων 
και εκτελούμενων έργων, το οποίο περιέχει κάθε είδους 
ποσοτικά και τεχνικά χαρακτηριστικά των έργων, (π.χ. 
στοιχεία ταυτότητας έργου, στοιχεία μελετητών και ανα¬ 
δοχών, βασικά μεγέθη του έργου, χρονοδιαγράμματα, 

φάσεις και στάδια εκτέλεσης, κ.λ.π.) με τα αντίστοιχα πα¬ 
ραστατικά, ήτοι δελτία προόδου εργασιών, πιστοποιή¬ 
σεις, πληρωμές, κ.λ.π. 

• Τήρηση αρχείου κοστολόγησης των έργων του τμή¬ 
ματος, ήτοι κάθε είδους δαπανών και αναλώσεων που 
αντιστοιχούν στην εκτέλεση κάθε έργου, σε συνεργασία 
με το τμήμα οικονομικών υπηρεσιών και ταμειακής υπη¬ 
ρεσίας του Δήμου. 

• Τήρηση βιβλιοθήκης και αρχείου Προεδρικών δια¬ 
ταγμάτων, νόμων και εγκυκλίων σχετικών με την εκτέλεση 
έργων και προμηθειών. 

• Τήρηση αρχείου διαθέσιμων τεχνικών μέσων, τεχνι¬ 
κών χαρακτηριστικών και συντήρησης όλων των μηχανη¬ 
μάτων και οχημάτων του Δήμου 

• Τήρηση αρχείου προγραμμάτων έργων του τμήμα¬ 
τος. 

• Παροχή πληροφοριών στα αιρετά όργανα διοίκησης 
και τις υπόλοιπες υπηρεσίες του Δήμου, είτε κατά περί¬ 
πτωση είτε με περιοδικές απολογιστικές καταστάσεις, για 
την πορεία εξέλιξης των έργων του τμήματος από τεχνι¬ 
κής, χρονικής και οικονομικής άποψης. 

• Εξαγωγή περιοδικών στατιστικών καταστάσεων που 
αφορούν την εκτέλεση των έργων καθώς και την αξιοποί¬ 
ηση των διαθέσιμων τεχνικών μέσων και του τεχνικού 
προσωπικού. 

2) Τοπογραφικές και σχεδιαστικές εργασίες 

• Εκτέλεση πάσης φύσεως τοπογραφικών και σχεδια- 
στικών εργασιών για τις ανάγκες του τμήματος και του 
Δήμου. 

• Σύνταξη τοπογραφικών διαγραμμάτων αποτύπωσης 
της ακριβής κατάστασης της δημοτικής ακίνητης περιου¬ 
σίας 

• Έλεγχος των τοπογραφικών ορίων και καταγραφή 
της καταπατημένης δημοτικής ακίνητης περιουσίας 

3) Προμήθειες - Λειτουργία αποθήκης υλικών και μηχα¬ 
νημάτων 

• Διαχείριση προμηθειών πάσης φύσεως υλικών που 
απαιτούνται για την εκτέλεση τεχνικών έργων, επισκευών 
και συντηρήσεων, ήτοι υλικών ενσωματωμένα σε έργα, 
ανταλλακτικών, λιπαντικών, καυσίμων, φυτοφαρμάκων, 

κ.λ.π.). 

• Διαχείριση και συντήρηση των μηχανημάτων, εργα¬ 
λείων, συσκευών, επίπλων, μηχανών γραφείου, κλιματι¬ 
στικών και λοιπών πάγιων στοιχείων του Δήμου. 

• Σύνταξη προτάσεων των ετήσιων Προγραμμάτων 
Προμηθειών σε συνεργασία με τις υπόλοιπες υπηρεσίες 
του Δήμου. 

• Συγκέντρωση και καταγραφή των ετήσιων αναγκών 
προμήθειας ειδών για την εύρυθμη λειτουργία των υπη¬ 
ρεσιών του Δήμου. 

• Παρακολούθηση της εκτέλεσης των προμηθειών μέ¬ 
χρι και την παραλαβή αυτών. 

• Κατάρτιση προδιαγραφών, διενέργεια διαγωνισμών, 
λήψη και αξιολόγηση προσφορών και παραλαβή προμη¬ 
θειών. 

• Σύνταξη περιοδικών απολογισμών των προγραμμά¬ 
των προμηθειών. 

• Φροντίδα για την τήρηση των διαδικασιών χαρακτη¬ 
ρισμού υλικών και εξοπλισμού ως αχρήστων ή υλικών που 
πλεονάζουν και τήρηση των διαδικασιών καταστροφής, 
απομάκρυνσης ή εκποίησης των υλικών αυτών. 

• Διενέργεια έρευνας αγοράς για την τεκμηρίωση της 
διαθεσιμότητας και δαπάνης των ειδών των προγραμμα¬ 
τισμένων προμηθειών. 


• Τήρηση αρχείου παγίων κινητών περιουσιακών στοι¬ 
χείων του Δήμου (μηχανήματα, οχήματα, συσκευές, εξο¬ 
πλισμός, κ.λ.π). παρακολούθηση της κατανομής αυτών 
στις επιμέρους υπηρεσίες. 

• Φροντίδα για την τήρηση των διαδικασιών παραλα¬ 
βής των κάθε είδους παγίων ή αναλώσιμων στοιχείων ή 
υλικών. Συγκέντρωση, έλεγχος των αποδεικτικών στοιχεί¬ 
ων παραλαβής και ενημέρωση της Ταμειακής Υπηρεσίας 
για την πληρωμή των προμηθευτών. 

• Παραλαβή των παγίων ή αναλώσιμων υλικών από την 
Αποθήκη του Δήμου και ενημέρωση των διαχειριστικών 
βιβλίων αποθεμάτων της αποθήκης. 

• Εξαγωγή υλικού και χορήγηση των ειδών που τηρού¬ 
νται στα αποθέματα της αποθήκης στις επιμέρους δημο¬ 
τικές υπηρεσίες. 

• Παρακολούθηση και ενημέρωση για τις αναλώσεις 
και την ανάγκη ανανέωσης των αποθεμάτων της Αποθή¬ 
κης 

• Λειτουργία ξεχωριστής αποθήκης υλικών και μικροα- 
ντικειμένων γραφείου. 

4) Διενέργεια δημοπρασιών 

• Τήρηση και παρακολούθηση των διαδικασιών διενέρ¬ 
γειας των κάθε είδους διαγωνισμών και δημοπρασιών 
εκτέλεσης έργων, εργασιών, προμηθειών, εκμίσθωσης 
και εκποίησης κινητών και ακινήτων του Δήμου 

• Σύνταξη και δημοσίευση προκηρύξεων των ως ανω¬ 
τέρω διαγωνισμών και δημοπρασιών 

• Παραλαβή και έλεγχος των δικαιολογητικών 

• Σύνταξη, τεκμηρίωση και υποβολή δικαιολογητικών 
έγκρισης αποτελεσμάτων διαγωνισμών και δημοπρασιών 
στα αρμόδια γι’ αυτό διοικητικά όργανα 

• Σύνταξη συμφωνητικών ανάθεσης εκτέλεσης έργων, 
εργασιών και προμηθειών σε συνεργασία με την Οικονο¬ 
μική Υπηρεσία του Δήμου 

• Παραλαβή, τήρηση και απόδοση των εγγυητικών επι¬ 
στολών συμμετοχής των ενδιαφερομένων στον εκάστοτε 
διαγωνισμό ή καλής εκτέλεσης των έργων, εργασιών ή 
προμηθειών 

5) Θέματα Χωροταξικού - Πολεοδομικού Σχεδιασμού 

• Συγκέντρωση στοιχείων, επί τόπου διερεύνηση και 
καταγραφή αδυναμιών του φυσικού και δομημένου χώ¬ 
ρου της περιοχής του Δήμου. 

• Τεκμηρίωση των αδυναμιών/ προβλημάτων της πε¬ 
ριοχής και τήρηση σχετικού αρχείου. 

• Με βάση τα συμπεράσματα και αποτελέσματα σχετι¬ 
κών μελετών, εισήγηση αποφάσεων, ρυθμίσεων και προ¬ 
γραμμάτων εφαρμογής για τη βελτίωση των πολεοδομι- 
κών, οικιστικών προβλημάτων της περιοχής του Δήμου. 

• Υποστήριξη της συμμετοχής του Δήμου στις διαδικα¬ 
σίες χωροταξικού και πολεοδομικού σχεδιασμού. 

• Μέριμνα για την αξιοποίηση σύγχρονων πολεοδομι- 
κών εργαλείων από τον Δήμο για την οικιστική ανάπτυξη, 
την κάλυψη στεγαστικών αναγκών, την ανάπλαση περιο¬ 
χών και την αντιμετώπιση προβλημάτων κυκλοφορίας / 
στάθμευσης (π.χ. ζώνες ειδικής ενίσχυσης, ζώνες ειδικών 
κινήτρων, ζώνες ενεργού πολεοδομίας, κοινωνικός συ¬ 
ντελεστής δόμησης, μεταφορά συντελεστού δόμησης). 

• Συνεργασίες με αντίστοιχου αντικείμενου Νομαρχια¬ 
κές ή Κεντρικές Υπηρεσίες και φορείς για την από κοινού 
ρύθμιση θεμάτων Χωροταξικού / Πολεοδομικού σχεδια- 
σμού που απασχολούν την περιοχή του Δήμου και για την 
ανάπτυξη αντίστοιχων κοινών προγραμμάτων. 

• Παροχή προς κάθε ενδιαφερόμενο πληροφοριών 
που σχετίζονται με το σχέδιο πόλης και γενικά την χωρο¬ 
ταξική/ πολεοδομική ανάπτυξη της περιοχής. 

• Συνεργασία με την Υπηρεσία Προγραμματισμού για 
θέματα σχεδιασμού / προγραμματισμού της δράσης του 
Δήμου σε ζητήματα Χωροταξίας / Πολεοδομίας. 

6) Πολεοδομικές Εφαρμογές, Κτηματολόγιο 

• Εκτέλεση εργασιών για την εφαρμογή του σχεδίου 
πόλης ή των εκτός σχεδίου αδειών επί του εδάφους (κα¬ 
θορισμός οικοδομικών γραμμών, σύνταξη και έλεγχος το- 
πογραφικών διαγραμμάτων κλπ). 

• Τήρηση των σχετικών διαδικασιών, κατάρτιση και έκ¬ 
δοση πράξεων αναλογισμού, προσκυρώσεις και τακτο¬ 
ποιήσεις οικοπέδων. 

• Εκτέλεση τοπογραφικών εργασιών για τις ανάγκες 
του Τμήματος ή άλλων Τμημάτων του Δήμου. 

• Επίβλεψη τοπογραφικών εργασιών που ανατίθενται 
σε τρίτους. 

• Συνεχής ενημέρωση των τοπογραφικών διαγραμμά¬ 
των του σχεδίου πόλης. 

• Εκτέλεση ή επίβλεψη εργασιών για τη σύνταξη του 
κτηματολογίου του Δήμου. Τήρηση του μηχανογραφημέ¬ 
νου αρχείου κτηματολογίου και παροχή σχετικών στοιχεί¬ 
ων και πληροφοριών. 

• Τήρηση αρχείου πολεοδομικών σχεδίων σε συνεργα¬ 
σία με το Γραφείο Διοικητικής υποστήριξης της Διεύθυν- 
σης. 

7) Θέματα προστασίας Περιβάλλοντος και Δημόσιας 
Υγείας. 

• Συγκέντρωση στοιχείων, επί τόπου διερεύνηση και κα¬ 
ταγραφή αδυναμιών της περιοχής του Δήμου σε θέματα 
περιβάλλοντος (π.χ. διαχείρισης στερεών και υγρών απο¬ 
βλήτων, αποκατάσταση χώρων, απομάκρυνση οχλουσών 
δραστηριοτήτων, πηγές ρύπανσης, προστασία διαχείριση 
βιοτόπων κλπ). 

• Τεκμηρίωση των αδυναμιών, προβλημάτων της πε¬ 
ριοχής και τήρηση σχετικού αρχείου. 

• Επεξεργασία των στοιχείων που συγκεντρώνονται / 
καταγράφονται και εισήγηση προγραμμάτων επεμβάσε- 
ωντου Δήμου ή άλλων αρμόδιων φορέων για τη βελτίωση 
της υπάρχουσας κατάστασης. 

• Συνεργασίες με αντίστοιχου αντικειμένου Νομαρχια¬ 
κές ή Κεντρικές Υπηρεσίες και φορείς για την από κοινού 
ρύθμιση περιβαλλοντικών θεμάτων που απασχολούν την 
περιοχή του Δήμου και για την ανάπτυξη αντίστοιχων κοι¬ 
νών προγραμμάτων. 

• Συνεργασία με την Υπηρεσία Προγραμματισμού για 
θέματα σχεδιασμού/ προγραμματισμού της δράσης του 
Δήμου σε ζητήματα προστασία περιβάλλοντος. 

• Μελέτη και εφαρμογή προγραμμάτων βελτίωσης της 
δημόσιας υγείας. 

• Μέριμνα για την εφαρμογή και τήρηση των προβλε- 
πομένων υγειονομικών διατάξεων που αφορούν την 
ύδρευση, αποχέτευση, κοιμητήρια, δημοτικούς χώρους 
άθλησης, γυμναστήρια, δημοτικές και λαϊκές αγορές, την 
καθαριότητα και διαχείριση απορριμμάτων, λουτρών και 
αποχωρητηρίων, τη λειτουργία παιδικών σταθμών και νη¬ 
πιαγωγείων, κέντρων αναψυχής και ψυχαγωγίας ηλικιω¬ 
μένων, περιπτέρων και κυλικείων εντός κοινοχρήστων χώ¬ 
ρων, την ηχορύπανση, τη διαχείριση των βιομηχανικών 
και βιοτεχνικών στερεών και υγρών αποβλήτων, και γενι¬ 
κότερα ζητήματα προστασίας περιβάλλοντος 

• Αντιμετώπιση προβλημάτων εστιών μόλυνσης από 


στάσιμα νερά, παράνομη απόρριψη αποβλήτων και απορ¬ 
ριμμάτων, εγκαταλελειμμένα σπίτια, αποθήκες και οχήμα¬ 
τα, οικόπεδα και εγκαταστάσεις χωρίς περίφραξη, κ.λ.π. 

• Εφαρμογή και επίβλεψη προγραμμάτων καταπολέ¬ 
μησης εντόμων και τρωκτικών υγειονομικής σημασίας 
(εντομοκτονίες, μυοκτονίες). 

• Συγκρότηση, οργάνωση, συντονισμός και γενικότερα 
διοίκηση συνεργείων περιβάλλοντος. 

• Σύνταξη προγράμματος δράσης συνεργείων Περι¬ 
βάλλοντος. 

• Καθορισμός των αναγκών και επίβλεψη των εργασιών 
των ανωτέρω συνεργείων. 

• Συγκρότηση, οργάνωση και επίβλεψη συνεργείων 
άμεσης επέμβασης σε περιπτώσεις επειγόντων εργασιών 
εκτός προγράμματος. 

• Εισήγηση για την αναγκαιότητα χρησιμοποίησης συ¬ 
νεργείων τρίτων μες την ανάθεση των σχετικών εργα¬ 
σιών. 

• Εκτέλεση εργασιών καθαριότητας κοινοχρήστων χώ¬ 
ρων. 

• Εκτέλεση εργασιών αποκομιδής, μεταφοράς και 
απόρριψης απορριμμάτων. 

• Εκτέλεση προγραμμάτων ανακύκλωσης απορριμμά¬ 
των 

• Λειτουργία χώρου υγειονομικής ταφής απορριμμά¬ 
των. 

8) Λειτουργία και επίβλεψη δημοτικών υπηρεσιών ύδρευ¬ 
σης, αποχέτευσης κ.λ.π. 

• Συγκέντρωση στοιχείων, επί τόπου διερεύνηση και 
καταγραφή αδυναμιών δημοτικών δικτύων ύδρευσης, 
αποχέτευσης, ηλεκτροφωτισμού κ.λ.π. 

• Επεξεργασία των στοιχείων που συγκεντρώνονται / 
καταγράφονται και εισήγηση προγραμμάτων επεμβάσε- 
ωντου Δήμου ή άλλων αρμόδιων φορέων για τη βελτίωση 
της υπάρχουσας κατάστασηςτων δημοτικών δικτύων κοι¬ 
νής ωφέλειας. 

• Εκτέλεση εργασιών επέκτασης και συντήρησης των 
δημοτικών δικτύων ύδρευσης, αποχέτευσης, ηλεκτρο- 
φωτισμού κ.λ.π. 

• Επίβλεψη της λειτουργίας και καταγραφή των αυθαί¬ 
ρετων επεμβάσεων στα δημοτικά δίκτυα κοινής ωφέλειας 

• Συνεργασίες με αντίστοιχου αντικειμένου Νομαρχια¬ 
κές ή Κεντρικές Υπηρεσίες. 

• Παροχή προς κάθε ενδιαφερόμενο πληροφοριών που 
σχετίζονται με τη λειτουργία των δημοτικών δικτύων κοι¬ 
νής ωφέλειας. 

• Συνεργασία με την Υπηρεσία Προγραμματισμού για 
θέματα σχεδιασμού / προγραμματισμού της δράσης του 
Δήμου σε ανάπτυξης των δημοτικών δικτύων κοινής ωφέ¬ 
λειας 

9) Φύλαξη Σχολικών κτιρίων: 

• Η φύλαξη των σχολικών μονάδωντου Δήμου και η πε¬ 
ριφρούρηση των εγκαταστάσεώντους 

• Συγκέντρωση στοιχείων, επί τόπου διερεύνηση και 
καταγραφή αδυναμιών φύλαξης των σχολικών κτιρίων 

10) Μηχανοργάνωση και Πληροφορική: 

• Φροντίδα για την εγκατάσταση, βελτίωση και σωστή 
λειτουργία του μηχανογραφικού εξοπλισμού του Δήμου, 
καθώς και την εποπτείας της συντήρησης των εφαρμο¬ 
γών. 

• Ανάπτυξη λογισμικών συστημάτων για την ορθότερη 
εξυπηρέτηση των παρεχομένων δημοτικών υπηρεσιών 
και δημιουργία ηλεκτρονικών αρχείων 

• Εκπαίδευση του προσωπικού σε θέματα χειρισμού 
ηλεκτρονικού εξοπλισμού και χρήσης λογισμικών εφαρ¬ 
μογών 

11) Λειτουργία Λαϊκών Αγορών 

• Μέριμνα για τη λειτουργία λαϊκών αγορών του Δήμου 

• Εφαρμογή των δημοτικών και νομαρχιακών διατάξεων 
περί λαϊκών αγορών. 

• Εποπτεία λειτουργίας 

• Χορήγηση θέσεων στους μικροπωλητές 

• Εισήγηση για τη λήψη μέτρων αναγκαίων για την ορθή 
λειτουργία και διαχείριση των χώρων των λαϊκών αγορών. 

ΙΓ.- Στην παρ. 6.2 «Μελέτες/επιβλέψεις τεχνικών έργων» 
του άρθρου 6 προστίθενται οι εξής αρμοδιότητες: 

• Κατάρτιση τεχνικών προδιαγραφών για την προμή¬ 
θεια τεχνικού εξοπλισμού, μηχανημάτων, ανταλλακτικών, 
εξαρτημάτων, υλικών κ.λ.π. που χρησιμοποιεί ο Δήμος. 
Συμμετοχή στις επιτροπές αξιολόγησης προσφορών και 
παραλαβής των προαναφερόμενων ειδών. 

• Εκπόνηση μελετών για Μηχανολογικές, Ηλεκτρολογι- 
κές και Θερμοϋδραυλικές εγκαταστάσεις. 

ΙΔ.- Στην παρ. 6.3 του άρθρου 6 του ισχύοντος Ο.Ε.Υ. για 
την εκτέλεση των λειτουργιώντου Τμήματος συστήνονται 
επιπλέον των υπαρχόντων τα κάτωθι συνεργεία: 

α) Συνεργείο συντήρησης και λειτουργίας οχημάτων και 
μηχανολογικού εξοπλισμού κτιρίων, με τις εξής αρμοδιό¬ 
τητες: 

• Επισκευή και συντήρηση των οχημάτων του Δήμου 
εφόσον είναι δυνατή. 

• Επισκευή και συντήρηση του ηλεκτρο-μηχανολογικού 
και θερμοϋδραυλικού εξοπλισμού των εγκαταστάσεων και 
κτιρίωντου Δήμου και των Νομικών Προσώπων αυτού, ήτοι 
των κλιματιστικών, αντλιών, μηχανικών εργαλείων, κ.λ.π.). 

β) Συνεργείο Αντιμετώπισης Εκτάκτων Αναγκών, με τις 
εξής αρμοδιότητες: 

• Φροντίδα για την αντιμετώπιση σε καιρό ειρήνης εκτά¬ 
κτων αναγκών (π.χ. σεισμοί, πλημμύρες, πυρκαγιές). 

• Συγκρότηση και οργάνωση σε συνεργασία με της αρμό¬ 
διες υπηρεσίες της Ν. Α. των ομάδων αντιμετώπισης εκτά¬ 
κτων αναγκών και των επιτροπών πολιτών. 

• Τήρηση καταστάσεων οδηγών - χειριστών μηχανημά¬ 
των, τηλέφωνα προσώπων και υπηρεσιών που θα χρησι¬ 
μοποιηθούν σε περιπτώσεις έκτακτης ανάγκης. 

• Ενημέρωση των κατοίκων της περιοχής με κάθε μέσα 
των οδηγιών για την αντιμετώπιση προβλημάτων που δη- 
μιουργούνται από έκτακτες ανάγκες. 

γ) Συνεργείο τοπογραφικών και σχεδιαστικών εργασιών 

• Σύνταξη τοπογραφικών διαγραμμάτων και σχεδίων 
και κάθε είδους συναφών εργασιών. 

ΙΕ.- Καταργείται το άρθρο 8, που αφορά την αποκέ¬ 
ντρωση υπηρεσιών στα Δημοτικά Διαμερίσματα. 

ΙΣΤ.- Το άρθρο 10, που αφορά τα Όργανα Συντονισμού 
των Υπηρεσιών, αντικαθίσταται ως εξής: 

10.1. Συμβούλιο Συντονισμού Υπηρεσιών του Δήμου 

Το Συμβούλιο αποτελεί συμβουλευτικό όργανο υποστή¬ 
ριξης της λειτουργίας του προγραμματισμού, του συντο¬ 
νισμού και της παρακολούθησης του έργου των υπηρε¬ 
σιών. 

Ο τρόπος λειτουργίας του Συμβουλίου Συντονισμού κα¬ 
θορίζεται με απόφαση του Δημάρχου. Στο Συμβούλιο με¬ 
τέχουν ο Δήμαρχος, οι προϊστάμενοι των τμημάτων, των 
υπολοίπων αυτοτελών μονάδων και ο υπεύθυνος του γρα¬ 
φείου προγραμματισμού και ανάπτυξης. 

Σκοπός του Συμβουλίου είναι γενικά η αποτελεσματική 
και παραγωγική λειτουργία του Δήμου και ειδικότερα ο 


προγραμματισμός και ο απολογισμός της δραστηριότη¬ 
τας του Δήμου, η αλληλοενημέρωση και η οριζόντια συ¬ 
νεργασία μεταξύ των υπηρεσιών και η επίλυση διατμημα- 
τικών προβλημάτων. 

Το Συμβούλιο συνεδριάζει υποχρεωτικά μία φορά την 
εβδομάδα υπό την εποπτεία του Δημάρχου και εντη απου¬ 
σία αυτού του προϊσταμένου του τμήματος Διοικητικών 
Υπηρεσιών. 

Τα κυριότερα θέματα που συζητούνται στο Συμβούλιο 
περιλαμβάνουν: 

• Τα περιοδικά προγράμματα δράσης και τις δραστη¬ 
ριότητες γενικά των επιμέρους υπηρεσιών του Δήμου 

• Τον συντονισμό των επιμέρους δραστηριοτήτων/ ενερ¬ 
γειών των προγραμμάτων δράσης που έχουν ανατεθεί στις 
υπηρεσίες του Δήμου 

• Την πρόοδο των επιμέρους δραστηριοτήτων / ενερ¬ 
γειών των προγραμμάτων δράσης 

• Την επισήμανση προβλημάτων στην πορεία εκτέλε¬ 
σης των προγραμμάτων δράσης και τη λειτουργία των 
υπηρεσιώντου Δήμου, την αναζήτηση και συμφωνία αντι¬ 
στοίχων λύσεων και την εισήγηση σχετικών αποφάσεων 
προς τα πολιτικά όργανα του Δήμου. 

Στις αρμοδιότητες του Συμβουλίου περιλαμβάνεται η 
σύσταση και συγκρότηση ομάδας Αυτοαξιολόγησης της 
αποτελεσματικότητας των επί μέρους εργασιών, δράσε¬ 
ων, προγραμμάτων και υπηρεσιώντου Δήμου, καθώς και 
του ανθρωπίνου δυναμικού. Η ομάδα Αυτοαξιολόγησης 
θα έχει αά ϊιοο χαρακτήρα και θα αναλαμβάνει την ευθύνη 
οργάνωσης και διοίκησης του έργου της αυτοαξιολόγη- 
σης, σε εφαρμογή του Κοινού Πλαισίου Αξιολόγησης 
(ΚΠΑ) 

10.2. Ολομέλειες Τ μημάτων ή Αυτοτελών Γ ραφείων 

Στο επίπεδο των Τμημάτων και Αυτοτελών Γ ραφείων ο 

συντονισμός και η συμμετοχή των υπάλληλων του Δήμου 
εξασφαλίζεται με τακτικές συντονιστικές συσκέψεις με 
αντικείμενο την αλληλοενημέρωση και την επισήμανση και 
αντιμετώπιση προβλημάτωντων σχετικών λειτουργιών, τη 
βελτίωση της ποιότητας των υπηρεσιών κλπ. 

10.3. Διατμηματικές ομάδες εργασίας 

Για τις ανάγκες δραστηριοτήτων που απαιτούν συμμε¬ 
τοχή προσωπικού και από τα δύο Τμήματα, δημιουργού- 
νται ομάδες εργασίας για τις οποίες ορίζονται συντονι¬ 
στές με απόφαση του Δημάρχου. Με την απόφαση Δη¬ 
μάρχου μπορούν προσωρινά να ανατεθούν αρμοδιότητες 
ενός τμήματος σε υπαλλήλους των υπολοίπων τμημάτων 
και αυτοτελών γραφείων για την εξασφάλιση της ολοκλη¬ 
ρωμένης καιταχύτερης απόδοσηςτων υπηρεσιώντου Δή¬ 
μου. 

ΙΖ.- Το άρθρο 13 Τακτικές Οργανικές Θέσεις με σχέση 
εργασίας Δημοσίου Δικαίου, τροποποιείται ως εξής: 

Οι θέσεις των κατηγοριών Π Ε, ΤΕ και ΔΕ κατατάσσονται 
στους βαθμούςΔ (εισαγωγικός), Γ, Β καιΑ (καταληκτικός). 

Οι θέσεις της κατηγορίας ΥΕ κατατάσσονται στους βαθ¬ 
μούς Ε (εισαγωγικός), Δ, Γ και Β (καταληκτικός). 

Τα προσόντα διορισμού του προσωπικού στις οργανικές 
θέσεις περιγράφονται στο Π. Δ. 50/2001, όπως αυτό τρο¬ 
ποποιήθηκε και ισχύει με το Π.Δ. 347/2003, ενώ ιδιαίτερες 
ρυθμίσεις που αναφέρονται στα Π.Δ. 37α/1987 και το 
Π.Δ.22/1990 και σχετίζονται με τα προσόντα διορισμού ει¬ 
δικών κατηγοριών προσωπικού των Ο. Τ. Α. εξακολουθούν 
να ισχύουν (παρ. 2 άρθρου 30 Π. Δ. 50/2001). 

Οι θέσεις που προβλέπονται ανά κατηγορία, κλάδο και 
υπηρεσία είναι οι εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1) ΣΤΟ ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ 

Α’ ΜΟΝΙΜΟ ΤΑΚΤΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΠΕ 

Διοικητικού - Οικονομικού 

2 (δύο) 


ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΤΕ 

Βιβλιοθηκονόμων 

1 (μία) 

ΤΕ 

Πληροφορικής 

1 (μία) 


ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος 


Θέσεις 

ΔΕ 

Διοικητικών Γραμματέων 

3 (τρεις) 


2) ΣΤΟ ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ & ΤΑΜΕΙΑΚΗΣ ΥΠΗΡΕΣΙΑΣ 

Α’ ΜΟΝΙΜΟ ΤΑΚΤΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΠΕ 

Διοικητικού - Οικονομικού 

2 (δύο) 

ΚΑΤΗΓΟΡΙΑ 

ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΤΕ 


Οικονομικού - Λογιστικού 


1 (μία) 


Β’ ΜΟΝΙΜΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 


Κλάδος 


Θέσεις 

Κλάδος ΔΕ 15 

Διοικητικών Γραμματέων (Δημοτικών Εισπρακτόρων) 

1 (μία) 


*Η προσωποπαγής θέση του κλάδου ΔΕ Διοικητικών Γραμματέων 
(Δημοτικών Εισπρακτόρων) θα καταργηθεί μόλις κενωθεί με οποιονδήποτε τρόπο 

3) ΣΤΟ ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ & ΠΕΡΙΒΑΛΛΟΝΤΟΣ 

Α’ ΜΟΝΙΜΟ ΤΑΚΤΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΠΕ 

Μηχανικών (Πολιτικών Μηχανικών) 

1 (μία) 

ΠΕ 

Περιβάλλοντος (Χημικών Μηχανικών) 

1 (μία) 

ΠΕ 

Γεωτεχνικών (Γεωπόνων) 

1 (μία) 


ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΤΕ 

Μηχανικών (Τεχνολόγων Τοπογράφων μηχανικών) 

1 (μία) 


ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος 


Θέσεις 

ΔΕ 

Εποπτών - Φυλάκων Σχολικών Κτιρίων 

1 (μία) 

ΔΕ 

Οδηγών 

2(μία) 

ΔΕ 

Τεχνικών (Ηλεκτρολόγων) 

1 (μία) 

ΔΕ 

Τεχνικών (Χειριστού μηχανημάτων έργων) 

1 (μία) 

ΔΕ 

Τεχνικών (υδραυλικός) 

1 (μία) 

ΔΕ 

Τεχνικών (Ψυκτικών - Θερμοϋδραυλικών) 

1 (μία) 

ΔΕ 

Τεχνικών (Δενδροκηπουρών) 

ι (μία) 
























































17592 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΥΕ 

Προσωπικό Καθαριότητας (Υδρονομέας) 

1 (μία) 

ΥΕ 

Προσωπικό Καθαριότητας (Εργάτης καθαριότητας 

εξωτερικών χώρων) 

1 (μία) 

ΥΕ 

Εργατών γενικά 

2(δύο) 


4) ΣΤΟ ΚΕΝΤΡΟ ΕΞΥΠΗΡΕΤΗΣΗΣ ΠΟΛΙΤΩΝ 

Α’ ΜΟΝΙΜΟ ΤΑΚΤΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΠΕ 

Διοικητικού - Οικονομικού 

1 (μία) 

ΠΕ 

Διοικητικού (Φιλοσοφίας - Παιδαγωγικής και Ψυχολογίας - 

κατεύθυνσης Παιδαγωγικής) 

1 (μία) 


ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος 


Θέσεις 

ΔΕ 

Διοικητικών Γραμματέων 

1 (μία) 


Η δαπάνη της μισθοδοσίας του προσωπικού του αυτοτελούς γραφείου 
«Κέντρο Εξυπηρέτησης Πολιτών» θα καλύπτεται από τον κρατικό προϋπολογισμό. 


5) ΣΤΟ ΓΡΑΦΕΙΟ ΔΗΜΟΤΙΚΗΣ ΑΣΤΥΝΟΜΙΑΣ 

Α’ ΜΟΝΙΜΟ ΤΑΚΤΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος 


Θέσεις 

ΔΕ 

Ειδικής Υπηρεσίας (Δημοτική Αστυνομία) 

2(δύο) 

6) ΣΤΟ ΓΡΑΦΕΙΟ ΠΡΟΝΟΙΑΣ & ΚΟΙΝΩΝΙΚΗΣ ΜΕΡΙΜΝΑΣ 

Α’ ΜΟΝΙΜΟ ΤΑΚΤΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΤΕ 

Κοινωνικών Λειτουργών 

1 (μία) 

ΤΕ 

Νοσηλευτριών 

1 (μία) 


ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΥΕ 

Οικογενειακών Βοηθών 

2 (θέσεις) 


ΙΗ.- Προστίθεται νέο άρθρο με τίτλο «ΠΡΟΣΩΡΙΝΕΣ ΘΕΣΕΙΣ ΜΕ ΣΧΕΣΗ 
ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ» 


Κλάδος 


Θέσεις 

ΥΕ 

Προσωπικό Καθαριότητας (Εργάτης Καθαριότητας - 

Υδρονομέας) 

1 (μία) 


Η προαναφερόμενη θέση συστάθηκε σύμφωνα με τις 
διατάξεις του άρθρου 17 του Ν. 2839/2000 και καταργεί- 
ται με την αποχώρηση με οποιονδήποτε τρόπο του υπαλ¬ 
λήλου που την καταλαμβάνει. Ο υπάλληλος που κατα¬ 
λαμβάνει την προαναφερόμενη θέση υπάγεται στο τμήμα 
Τεχνικών Υπηρεσιών και Περιβάλλοντος 

ΙΘ.-Το άρθρο 14, που αφοράτις Θέσεις Προϊσταμένων, 
αντικαθίσταται ως εξής: 

Στις διοικητικές ενότητες των υπηρεσιών του Δήμου οι 
προϊστάμενοι επιλέγονται από τους εξής κλάδους: 

1) Στα τμήματα Διοικητικών Υπηρεσιών και Οικονομικών 
Υπηρεσιών και ταμειακής Υπηρεσίας, καθώς και στο αυ¬ 
τοτελές γραφείο «Κέντρο Εξυπηρέτησης Πολιτών», 
προΐσταται μόνιμος τακτικός υπάλληλος του κλάδου ΠΕ 
Διοικητικού - Οικονομικού, και ελλείψει αυτών των κλά¬ 
δων ΠΕ Διοικητικού ή ΤΕ Διοικητικού Λογιστικού ή ΔΕ Δι¬ 
οικητικών - Γραμματέων 

2) Στο τμήμα Τεχνικών Υπηρεσιών και Περιβάλλοντος 
προΐσταται μόνιμος τακτικός υπάλληλοςτου κλάδου ΠΕ 
Μηχανικών (Πολιτικών Μηχανικών), και ελλείψει αυτών 
των κλάδων ΠΕ Περιβάλλοντος (Χημικών Μηχανικών) ή 
ΠΕ Γεωτεχνικών (Γεωπόνων), ή ΤΕ Μηχανικών (Τεχνο¬ 
λόγων Τοπογράφων μηχανικών) 

3) Προϊστάμενοι όλων των τμημάτων και αυτοτελών 
γραφείωντου Δήμου τοποθετούνται υπάλληλοι με βαθμό 
Α'του κλάδου ΠΕ ή ΤΕ ή ΔΕ. Αν δεν υπάρχουν ή δεν επαρ¬ 
κούν, επιλέγονται υπάλληλοι με το βαθμό Β', οι οποίοι 
έχουν συμπληρώσει κατά κατηγορία ελάχιστο χρόνο υπη¬ 
ρεσίας στο βαθμό Β'πέντε (5) έτη προκειμένου για την κα¬ 
τηγορία ΠΕ, έξι (6) έτη προκειμένου για την κατηγορία ΤΕ 


και επτά (7) έτη για την κατηγορία ΔΕ. 

4) Τον προϊστάμενο μη αυτοτελούς γραφείου ορίζει ο 
προϊστάμενος της αμέσως υπερκείμενης οργανικής μο¬ 
νάδας από τους υπαλλήλους που υπάγονται σε αυτόν, 
σύμφωνα με τις προϋποθέσεις της παρ. 3 του παρόντος 
άρθρου 

5) Τον Προϊστάμενο Τμήματος που απουσιάζει ή κω¬ 
λύεται αναπληρώνει τα καθήκοντά του ο ανώτερος κατά 
βαθμό υπάλληλος και ο αρχαιότερος, που υπηρετεί στην 
ίδια οργανική μονάδα και εφόσον ο κλάδος στον οποίο 
ανήκει προορίζεται για κατάληψη θέσεων προϊσταμένων 

6) Σε περίπτωση τροποποίησης των διατάξεων των άρ¬ 
θρων 34 και36του Ν. 2190/1994 και των άρθρων 84 και97 
του Κώδικα Κατάστασης Δημοσίων Πολιτικών Υπαλλή¬ 
λων και Υπαλλήλων Ν.Π.Δ.Δ., όπως αυτός κυρώθηκε με 
το Ν. 2683/1999 (Φ.Ε.Κ. 19/Τ. Α79.2.1999), οι προϊστάμε¬ 
νοι των τμημάτων και λοιπών οργανικών μονάδων, θα επι¬ 
λέγονται και θα αναπληρώνονται σύμφωνα μετις ισχύου- 
σες διατάξεις. 

Κ.- Λόγω της αλλαγής διάρθρωσης των υπηρεσιών και 
την προσθήκη νέων ή την κατάργηση ισχυόντων αρμο¬ 
διοτήτων των τμημάτων, αλλάζει η αρίθμηση των άρθρων 
και παραγράφων του Ο.Ε.Υ. ως εξής: 

ΚΕΦΑΛΑΙΟ Α 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 

Άρθρο 1: ΔΙΑΡΘΡΩΣΗ ΥΠΗΡΕΣΙΩΝ 

Άρθρο 2: ΓΡΑΦΕΙΟ ΓΡΑΜΜΑΤΕΙΑΚΗΣ ΥΠΟΣΤΗΡΙΞΗΣ 
ΑΙΡΕΤΩΝ ΟΡΓΑΝΩΝ 

2.1 Γραμματεία Δημάρχου - Αντιδημάρχων - Δημόσιες 
Σχέσεις - Ενημέρωση Δημοτών 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 3: ΓΡΑΦΕΙΟ ΠΡΟΓΡΑΜΜΑΤΙΣΜΟΥ ΚΑΙ ΑΝΑΠΤΥΞΗΣ 

3.1 Προγραμματισμός της τοπικής ανάπτυξης και της 
δράσης του Δήμου 

3.2 Προγράμματα Ευρωπαϊκής Ένωσης 

3.3 Αγροτική Ανάπτυξη 

3.4 Προστασία και Διαχείριση Δασών 

Άρθρο 4 : ΓΡΑΦΕΙΟ ΕΙΔΙΚΩΝ ΣΥΜΒΟΥΛΩΝ - ΣΥΝΕΡΓΑ¬ 
ΤΩΝ - ΕΠΙΣΤΗΜΟΝΙΚΩΝ ΣΥΝΕΡΓΑΤΩΝ 

Άρθρο 5: ΚΕΝΤΡΟ ΕΞΥΠΗΡΕΤΗΣΗΣ ΠΟΛΙΤΩΝ 

Άρθρο 6: ΓΡΑΦΕΙΟ ΔΗΜΟΤΙΚΗΣ ΑΣΤΥΝΟΜΙΑΣ 

Άρθρο 7: ΓΡΑΦΕΙΟ ΠΡΟΝΟΙΑΣ ΚΑΙ ΚΟΙΝΩΝΙΚΗΣ ΜΕΡΙ¬ 
ΜΝΑΣ 

Άρθρο 8:ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ 

8.1 Γραμματεία Δημοτικού Συμβουλίου , Δημαρχιακής 
Επιτροπής, 

Επιτροπών Δημοτικού Συμβουλίου , Τοπικών Συμβου¬ 
λίων. 

8.2 Λειτουργίες Γραμματειακής Υποστήριξης και Διοι¬ 
κητικής Μέριμνας των Υπηρεσιών. 

8.3 Δημοτική Κατάσταση 

8.3.1 Δημοτολόγιο - Ιθαγένεια 

8.3.2 Ληξιαρχείο 

8.3.3 Μητρώα Αρρένων - Στρατολογία 

8.3.4 Εκλογικοί Κατάλογοι 

8.3.5 Τέλεση Πολιτικών Γάμων 

8.4 Διαχείριση Αγροτικών Θεμάτων 

8.5 Χορήγηση Αδειών Καταστημάτων 

8.6 Λειτουργίες Διαχείρισης Θεμάτων Παιδείας - Αθλη¬ 
τισμού και Πολιτισμού 

8.6.1 Διαχείριση θεμάτων Δημοτικής Επιτροπής Παιδεί¬ 
ας και Σχολικών Επιτροπών 

8.6.2 Αθλητισμός 

8.6.3 Πολιτισμός 

8.6.4 Δημοτική Βιβλιοθήκη 

8.7 Λειτουργία Διοικητικής υποστήριξης Νομικών Προ¬ 
σώπων 

8.8 Οργάνωση Δημοτικών Υπηρεσιών και Ανάπτυξη Αν¬ 
θρώπινου Δυναμικού 

Άρθρο 9: ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ ΚΑΙ ΤΑ¬ 
ΜΕΙΑΚΗΣ ΥΠΗΡΕΣΙΑΣ 

9.1 Προϋπολογισμοί- Απολογισμοί - Οικονομική παρα¬ 
κολούθηση 

9.2 Διαχείριση Εσόδων 

9.3 Θέματα Δημοτικής Περιουσίας-Κληροδοτημάτων 

9.4 Διαχείριση Δαπανών - Προμήθειες 

9.5 Θέματα Προσωπικού - Μισθοδοσίας 

9.6 Ταμειακή Υπηρεσία 

Άρθρο 10: ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ ΚΑΙ ΠΕΡΙ¬ 
ΒΑΛΛΟΝΤΟΣ 

10.1 Τεκμηρίωση Τεχνικών και Οικονομικών Στοιχείων 
των έργων 

10.2 Τοπογραφικές και σχεδιαστικές εργασίες 

10.3 Προμήθειες - Λειτουργία αποθήκης υλικών και μη¬ 
χανημάτων 

10.4 Προγραμματισμός Τεχνικών Έργων 

10.5 Μελέτες - επιβλέψεις τεχνικών έργων 

10.6 Διενέργεια δημοπρασιών 

10.7 Θέματα Χωροταξικού - Πολεοδομικού Σχεδιασμού 

10.8 Πολεοδομικές Εφαρμογές, Κτηματολόγιο 

10.9 Θέματα προστασίας Περιβάλλοντος 

10.10 Λειτουργία και επίβλεψη δημοτικών υπηρεσιών 
ύδρευσης, αποχέτευσης κ.λ.π. 

10.11 Συγκρότηση - προγραμματισμός - παρακολούθη¬ 


ση των Συνεργείων του Τμήματος 

10.11.1 Συνεργείο τεχνικών έργων 

10.11.2 Συνεργείο Ύδρευσης - Αποχέτευσης 

10.11.3 Συνεργείο Καθαριότητας 

10.11.4 Συνεργείο Πρασίνου 

10.11.5 Συνεργείο ηλεκτροφωτισμού, σήμανσης οδών 

10.11.6 Συνεργείο νεκροταφείου 

10.11.7 Λειτουργία λεωφορείου για μεταφορά μαθητών 

10.11.8 Συνεργείο συντήρησης και λειτουργίας οχημά¬ 
των και μηχανολογικού εξοπλισμού κτιρίων 

10.11.9 Συνεργείο τοπογραφικών και σχεδιαστικών ερ¬ 
γασιών 

10.11.10 Συνεργείο Αντιμετώπισης Εκτάκτων Αναγκών 

10.12 Φύλαξη Σχολικών Κτιρίων 

10.13 Μηχανοργάνωση και Πληροφορική 

10.14 Λειτουργία Λαϊκών Αγορών 

ΚΕΦΑΛΑΙΟ Β: 

ΔΙΟΙΚΗΤΙΚΗ ΕΞΥΠΗΡΕΤΗΣΗ ΤΩΝ ΔΗΜΟΤΩΝ 
ΣΤΑ ΔΗΜΟΤΙΚΑ ΔΙΑΜΕΡΙΣΜΑΤΑ 

Άρθρο 10: ΠΕΡΙΟΔΙΚΗ ΑΠΑΣΧΟΛΗΣΗ ΔΙΟΙΚΗΤΙΚΩΝ 
ΥΠΑΛΛΗΛΩΝ ΣΤΑ ΔΗΜΟΤΙΚΑ ΔΙΑΜΕΡΙΣΜΑΤΑ 

ΚΕΦΑΛΑΙΟ Γ: 

ΠΡΟΪΣΤΑΜΕΝΟΙ- ΣΥΛΛΟΓΙΚΑ ΟΡΓΑΝΑ ΚΑΝΟΝΙΣΜΟΙ 
ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ ΤΟΥ ΔΗΜΟΥ 

Άρθρο 11: ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 
Άρθρο 12: ΟΡΓΑΝΑ ΣΥΝΤΟΝΙΣΜΟΥ ΤΩΝ ΥΠΗΡΕΣΙΩΝ 

12.1 Συμβούλιο Συντονισμού Υπηρεσιών του Δήμου 

12.2 Ολομέλειες Διοικητικών Μονάδων 

12.3 Διατμηματικές ομάδες εργασίας 

Άρθρο 13: ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ 
ΤΟΥΔΗΜΟΥ 

ΚΕΦΑΛΑΙΟ Δ: ΟΡΓΑΝΙΚΕΣ ΘΕΣΕΙΣ 
Άρθρο 14: ΕΙΔΙΚΕΣ ©ΕΣΕΙΣ 

Άρθρο 15: ΤΑΚΤΙΚΕΣ ΟΡΓΑΝΙΚΕΣ ©ΕΣΕΙΣ ΜΕ ΣΧΕΣΗ 
ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 
Άρθρο 16: ΠΡΟΣΩΡΙΝΕΣ ©ΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 
Άρθρο 17: ΠΡΟΣΩΡΙΝΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 
Άρθρο 18: ΘΕΣΕΙΣ ΠΡΟΪΣΤΑΜΕΝΩΝ 
Άρθρο 19: ΠΡΟΣΩΠΙΚΟ ΕΠΟΧΙΑΚΩΝ κ.λ.π. ΑΝΑΓΚΩΝ 
Άρθρο 20: ΤΕΛΙΚΕΣ ΔΙΑΤΑΞΕΙΣ 
ΑΚΡΟΤΕΛΕΥΤΙΟ Άρθρο : ΚΑΛΥΨΗ ΔΑΠΑΝΗΣ 
ΚΑ.-Κατά τα λοιπά ισχύει η υπ’ αριθμ. 22/1999 απόφαση 
του Δημοτικού Συμβουλίου Λευκώνα, η οποία εγκρίθηκε με 
την υπ’ αριθμ. 3257/17.3.1999 απόφαση του Γενικού Γραμ¬ 
ματέα της Περιφέρειας Κεντρικής Μακεδονίας και δημοσι- 
εύθηκε στοΦ. Ε. Κ. με υπ’ αριθμ. 389/τ. Β715.4.1999. 

Από τις διατάξεις της απόφασης αυτής, προκαλείται 
δαπάνη σε βάρος του προϋπολογισμού του Δήμου έτους 
2004 ύψους 214.068,00 € περίπου για το τρέχον οικονο¬ 
μικό έτος, για την οποία υπάρχει εγγεγραμμένη πίστωση 
στον προϋπολογισμό του Δήμου και στον Κ.Α. 05/111/1. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Σέρρες, 19 Αυγούστου 2004 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Σ. ΑΓΓΕΛΙΔΟΥ - ΤΑΣΙΚΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




